Р Е П У Б Л И К А С Р Б И Ј A

НАРОДНА СКУПШТИНА

9. мај 2024. године

Б е о г р а д

На основу члана 104. став 2. Устава Републике Србије, члана 19. тачка 2) Закона о Народној скупштини („Службени гласник РС“, број 9/10) и члана 86. став 1. Пословника Народне скупштине („Службени гласник РС“, број 20/12- Пречишћени текст)

**С А З И В А М**

**ДРУГУ СЕДНИЦУ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2024. ГОДИНИ, ЗА ПЕТАК, 10. МАЈ 2024. ГОДИНЕ,**

**СА ПОЧЕТКОМ У 14,00 ЧАСОВА**

За ову седницу предлажем следећи

**Д н е в н и р е д**

1. **Предлог закона о допунама Закона о јединственом бирачком списку**, који је поднело 37 народних посланика у Народној скупштини Републике Србије (број 013-1242/24 од 9. маја 2024. године)
2. **Предлог одлуке о измени Одлуке о избору чланова и заменика чланова одбора Народне скупштине Републике Србије**, који је поднела Посланичка група Драган Марковић Палма - Јединствена Србија (број 02-824/24-6 од 24. априла 2024. године)
3. **Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група АЛЕКСАНДАР ВУЧИЋ – Србија не сме да стане (број 02-824/24-8 од 8. маја 2024. године)
4. **Предлог одлуке о изменама Одлуке о саставу Парламентарног одбора за стабилизацију и придруживање**, који је поднела председник Народне скупштине (број 02-821/24-1 од 8. маја 2024. године)
5. **Предлог одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама**, који је поднела председник Народне скупштине (број 02-822/24-1 од 8. маја 2024. године)

Седница ће се одржати у Великој сали Дома Народне скупштине Републике Србије у Београду, Трг Николе Пашића број 13.

П Р Е Д С Е Д Н И К

 Ана Брнабић